Deklaracija Međureligijskog vijeća u Bosni i Hercegovini o suzbijanju stigmatizacije osoba koje su preživjele seksualno nasilje u ratu
<s>Pozivamo sve građane, lokalne zajednice i javne institucije da ne diskriminišu, ne odbacuju, ne sputavaju i ne stigmatiziraju osobe koje su preživjele seksualno nasilje u ratu.</s><s>Podsjećamo građane na važnost prihvatanja onih kojima je pomoć potrebna.</s><s>Preporučujemo unapređivanje i dostupnost svih usluga koje su potrebne preživjelim žrtvama – zdravstvene i psihosocijalne brige, pravde te ekonomsko osnaživanje.</s><s>Ohrabrujemo preživjele da pristupe uslugama koje su uspostavljene za njih u javnim institucijama.</s><s>Izražavamo spremnost naših crkava i vjerskih zajednica da u skladu sa svojim učenjima pruže pomoć i izraze podršku protiv stigmatizacije žrtava seksualnog nasilja.</s><s>Tražimo dalju podršku međunarodne zajednice u sprečavanju međugeneracijskog prenosa traume.</s><s>Ističemo da počinioci ovih zločina treba da pronađu put pokajanja.</s><s>Preporučujemo uspostavu inovativnih partnerstava između svih javnih aktera i građana radi uklanjanja uzroka stigmatizacije, odbacivanja i osuđivanja preživjelih žrtava.</s><s>Pozivamo vjerske službenike (imame i sveštenike) u svim lokalnim zajednicama da budu glas koji se suprotstavlja stigmatizaciji preživjelih te da se aktivno bore protiv osuđivanja i odbacivanja preživjelih žrtava.</s><s>Izražavamo potrebu za daljom podrškom radu crkava i vjerskih zajednica na polju osnaživanja osoba koje su preživjele seksualno nasilje u ratu.</s><s>Naglašavamo spremnost naših crkava i vjerskih zajednica da iskoriste svoje kapacitete kako bi unaprijedile kvalitet života preživjelih kroz međureligijski dijalog.</s><s>Podsjećamo na važnost prominentne uloge državnih struktura te javnih institucija u pružanju brige, zaštite i pravde za osobe koje su preživjele seksualno nasilje u ratu.</s><s>Ostajemo predani ovom pitanju.</s>

<s>Deklaracije</s>

